
debita etiam et onera solerter addidici ; in quibus conser-
vandis sive exhibendis hactenus fere per tredecim annos a
rectis praedecessorum meorum vestigiis non recessi. Scio
equidem ad militare servitium domino regi, sed in hac terra
sommmodo, exhibendum Lincolniensem ecclesiam teneri ;
extra metas vero Angliae nil tale ab ea deberi. Unde mini
consultius arbitror ad natale solum repedare, et eremum more
solito incolere, quam hie pontincatum gerere et ecclesiam
mihi commissam, antiquas immunitates perdendo, insolitis
angariis subjugare.' Hoc ejus responsum archiepiscopus satis
aegre accipiens, suppressa paululum voce, trementibus pro
indignatione labiis, a Saresbiriensi episcopo nomine Hereberto
inquirere coepit, quidnam et ipse animi haberet super auxilio
regi prospiciendo. Qui ad inquisita sic paucis respondit,
' Videtur mihi quia, citra ecclesiae meae enorme praejudicium,
aliud a me dici nequit vel fieri, quam quod faciendum esse ex
responsione domini Lincolniensis modo audivi.' Ad haec
nimium indignatus archiepiscopus, primum in Lincolniensem
verbis amarissimis stomachatus, soluto concilio, nunciavit
regi per ipsum caruisse effectu negotium illius.

ROG. HOVEDEN, iv. 46. Eodem anno Ricardus rex An-
gliae cepit de unaquaque carucata terrae sive hyda totius
Angliae quinque solidos de auxilio, ad quos colligendos misit
idem rex per singulos comitatus Angliae unum clericum et
unum militem ; qui cum vicecomite comitatus ad quem mitte-
bantur et legalibus militibus ad hoc electis, praestito jura-
mento quod fideliter exsequerentur negotium regis, fecerunt
venire coram se senescallos baronum illius comitatus; et de
qualibet villa dominum vel baillivum villae et praeppsitum
cum quatuor legalibus hominibus villae, sive liberis ^sive
rusticis ; et duos milites legaliores de hundredo ; qui jura-
verunt, quod fideliter et sine fraude dicerent quot carucarurn
wannagia fuerint in singulis villis, quot scilicet in dominico,
quot in villenagio, quot in eleemosynis viris religiosis collatis,
quas ipsi donatores vel eorum haeredes tenentur warantizare
vel adquietare, vel unde viri religiosi debent servitium facere ;
et super singula carucarum wannagia ponebant ex praecepto
regis primo duos solidos, et postea tres solidos ; et haec
omnia in scriptum redigebantur ; et habebat inde clericus
rbtulum unum et miles rotulum alterum, vicecomes rotulum
tertium, senescallus baronum rotulum quartum de terra